CELEX: 32000R0053
Language: el
Date: 2000-01-10 00:00:00
Title: Κανονισμός (ΕΚ) αριθ. 53/2000 της Επιτροπής, της 10ης Ιανουαρίου 2000, για τον καθορισμό, κατά την περίοδο εμπορίας 1998/99, του ποσού της οριστικής ενίσχυσης για τα πορτοκάλια

Avis juridique important

|

32000R0053

Κανονισμός (ΕΚ) αριθ. 53/2000 της Επιτροπής, της 10ης Ιανουαρίου 2000, για τον καθορισμό, κατά την περίοδο εμπορίας 1998/99, του ποσού της οριστικής ενίσχυσης για τα πορτοκάλια  

Επίσημη Εφημερίδα αριθ. L 006 της 11/01/2000 σ. 0020 - 0020

ΚΑΝΟΝΙΣΜΟΣ (ΕΚ) αριθ. 53/2000 ΤΗΣ ΕΠΙΤΡΟΠΗΣτης 10ης Ιανουαρίου 2000για τον καθορισμό, κατά την περίοδο εμπορίας 1998/99, του ποσού της οριστικής ενίσχυσης για τα πορτοκάλιαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, περί καθεστώτος ενίσχυσης των παραγωγών ορισμένων εσπεριδοειδών(1), όπως τροποποιήθηκε από τον κανονισμό (ΕΚ) αριθ. 858/1999(2), και ιδίως το άρθρο 6,Εκτιμώντας τα ακόλουθα:(1) το άρθρο 5 παράγραφος 1 του κανονισμού (ΕΚ) αριθ. 2202/96 καθόρισε ένα κατώφλι μεταποίησης για τα πορτοκάλια ίσο προς 1189000 τόνους. Στην παράγραφο 2 του κανονισμού προβλέπεται ότι, για κάθε περίοδο εμπορίας, η υπέρβαση του κατωφλίου εκτιμάται με βάση το μέσο όρο των ποσοτήτων που μεταποιήθηκαν με ενίσχυση κατά τη διάρκεια των τριών τελευταίων περιόδων εμπορίας, συμπεριλαμβανομένης της τρέχουσας. Η παράγραφος 3 προβλέπει ότι, όταν διαπιστώνεται υπέρβαση, η ενίσχυση που καθορίζεται, για την τρέχουσα περίοδο εμπορίας, στο παράρτημα του εν λόγω κανονισμού μειώνεται κατά 1 % ανά μερίδιο υπέρβασης των 11890 τόνων·(2) τα κράτη μέλη, στο πλαίσιο του άρθρου 22 παράγραφος 1 στοιχείο β) του κανονισμού (ΕΚ) αριθ. 1169/97 της Επιτροπής, της 26ης Ιουνίου 1997, για τις λεπτομέρειες εφαρμογής του κανονισμού (ΕΚ) αριθ. 2202/96 του Συμβουλίου περί θεσπίσεως ενός καθεστώτος ενίσχυσης στους παραγωγούς ορισμένων εσπεριδοειδών(3), όπως τροποποιήθηκε τελευταία από τον κανονισμό (ΕΚ) αριθ. 1082/99(4), γνωστοποίησαν τις ποσότητες πορτοκαλιών που παραδόθηκαν στη μεταποίηση κατά την περίοδο εμπορίας 1998/99 στο πλαίσιο του κανονισμού (ΕΚ) αριθ. 2202/96. Βάσει αυτών των στοιχείων και των ποσοτήτων που μεταποιήθηκαν με ενίσχυση κατά τις περιόδους εμπορίας 1996/97 και 1997/98, διαπιστώθηκε υπέρβαση του κατωφλίου μεταποίησης των 381106 τόνων. Πρέπει, επομένως, να μειωθούν κατά 32 %, για την περίοδο εμπορίας 1998/99, τα ποσά της ενίσχυσης για τα πορτοκάλια, η οποία καθορίζεται στο παράρτημα του κανονισμού (ΕΚ) αριθ. 2202/96·(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα ποσά της ενίσχυσης που καθορίζονται σε κάθε πίνακα του παραρτήματος του κανονισμού (ΕΚ) αριθ. 2202/96 για τα πορτοκάλια κατά την περίοδο εμπορίας 1998/99 μειώνονται κατά 32 %.Στην καταβολή αυτής της ενίσχυσης λαμβάνεται υπόψη η προκαταβολή της ενίσχυσης που έχει ήδη πληρωθεί σύφωνα με το άρθρο 15 του κανονισμού (ΕΚ) αριθ. 1169/97.Άρθρο 2Ο παρών κανονισμός αρχίζει να ισχύει την τρίτη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 10 Ιανουαρίου 2000.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 49.(2) ΕΕ L 108 της 27.4.1999, σ. 8.(3) ΕΕ L 169 της 27.6.1997, σ. 15.(4) ΕΕ L 131 της 27.5.1999, σ. 24.